L'Ajuntament de Sagunt commemora el Dia de la Visibilitat Lèsbica
25 d’abril 2017

![](/media/3ezlw1u0/68_cuerpo_concejala-area-camp-lesb.jpg)  
​

Amb motiu del Dia de la Visibilitat Lèsbica, que se celebra demà 26 d'abril, l'Ajuntament de Sagunt se suma a la campanya impulsada pel Col·lectiu Lambda. Es compleix així amb la proposició aprovada en el Ple l'any passat, en la qual l'Ajuntament es comprometia a impulsar i recolzar campanyes de sensibilització que potencien la visibilitat de dones lesbianes com a referents públics positius, i que lluiten contra la invisibilitat i els prejudicis que pateix el col·lectiu.

La regidora d'Igualtat, María Giménez, ha declarat que “**és imprescindible donar visibilitat i suport a este col·lectiu de dones, que de forma il·lògica en estos temps que vivim se les segueix assenyalant i qüestionant en els sectors més conservadors de la nostra societat; perquè volem una societat lliure de qualsevol moral hetero-patriarcal, recolzem a ultrança la campanya _#LesbianesSempreVisibles_, perquè tota condició sexual siga viscuda de forma plena i en total llibertat**".

Per la seua banda, des del Col·lectiu Lambda, animen tota la societat a participar en la campanya per a lluitar a favor de la igualtat i llibertat per a les dones lesbianes. Per això, tots els interessats i interessades a col·laborar hauran de descarregar-se el [cartell](https://drive.google.com/file/d/0B2JO2EigJAulY3kyV2paTVRDSWs/view) i fer-se una foto o vídeo amb el cartell. Al llarg del matí del dia 26 d'abril, preferiblement d'11 a 13.30 hores, s'haurà de publicar la foto o el vídeo en xarxes socials, acompanyat del hashtag _#LesbianesSempreVisibles_, i etiquetant a @lambdavalencia. Totes les persones que vulguen participar però no tinguen xarxes socials poden enviar el seu missatge amb la foto o vídeo al correu **comunicacio@lambdavalencia.org** o bé per WhatsApp al telèfon 686403393.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-commemora-el-dia-de-la-visibilitat-lesbica/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-commemora-el-dia-de-la-visibilitat-lesbica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-commemora-el-dia-de-la-visibilitat-lesbica/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-commemora-el-dia-de-la-visibilitat-lesbica/)